Nordjyllands Politi betegner den såkaldte J-dag, hvor julebryggen bliver frigivet som rolig. Kun få steder var der uro og slagsmål.

Et af de steder, hvor sindene kom i kog var på bodegaen Vognhjulet i Hobro. Her er to personer sigtet for vold efter tyve mænd ved halv to tiden i nat røg i slagsmål. - Udover slagsmålet i Hobro synes jeg, det generelt har været roligt. Der har været ganske få anholdte, siger vagtchef Bruno Brix fra Nordjyllands Politi.